stanford-oval/wikipedia huggingface dataset:
Väinö Salmela

Väinö Salmela (25. syyskuuta 1915 Sortavala – 14. tammikuuta 2004 Espoo) oli suomalainen kenraalimajuri.
Salmela pääsi ylioppilaaksi 1936 Sortavalan lyseosta. Hän valmistui Kadettikoulusta 1939 ja kävi Sotakorkeakoulun sodan jälkeen 1950 (ye-upseeri 1951). Talvisodassa hän toimi JR 34:ssa komppanianpäällikkönä 1939-1940 Kollaan rintamalla. Välirauhan aikana hän oli komppanianpäällikkönä 9. prikaatissa, josta jatkosodan alettua tuli JR 9 Salmelan jatkaessa komppanian päällikkönä 1942 asti. Vuosina 1942-1944 hän toimi esikuntatehtävissä, mm. 1943-1944 15. prikaatin esikunnan toimistopäällikkönä. Vuoden 1944 aikana hän toimi myös pataljoonankomentajana. Rauhan tultua hän palasi komppanianpäälliköksi JR 3:een vuosiksi 1945-1949. Toimistotehtäviä hän hoiti 1950-1951 Kajaanin sotilaspiirissä ja 1951-1952 pääesikunnassa sekä 1952-1955 Helsingin sotilaspiirissä. 1955-1958 Salmela opetti taktiikkaa Taistelukoulussa. Pataljoonankomentajana Pohjan prikaatissa hän oli 1958-1959, minkä jälkeen hän toimi toimistopäällikkönä pääesikunnassa 1959-1963. Porin prikaatia Salmela komensi 1963-1966. Etelä-Suomen sotilasläänin esikuntapäällikkönä hän toimi 1967-1970 ja uransa päätteeksi pääesikunnan komentopäällikkönä 1970-1975. Eläkkeelle jäätyään hän toimi vielä 10 vuoden ajan sydäntutkimussäätiön asiamiehenä.
Ylennykset: Vänrikki 1937, luutnantti 1940, kapteeni 1941, majuri 1951, everstiluutnantti 1957, eversti 1963, kenraalimajuri 1970.
USS Chicago (SSN-721)

| USS Chicago |
| --- | --- |
 USS Chicago
Aluksen vaiheet
Rakentaja:  Newport News Shipbuilding and Drydock Company, Newport News, Virginia
Kölinlasku:  5. tammikuuta 1983
Laskettu vesille:  13. lokakuuta 1984
Palveluskäyttöön:  27. syyskuuta 1986
Tekniset tiedot
Uppouma:  5 759 t (pinnalla) 6 162 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 × S6G-ydinreaktori
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 x 533 mm Mk67 -torpedoputkea 12 x Mk36 VLS -siiloa Tomahawk-risteilyohjusten laukaisemiseksi
USS Chicago (runkonumero SSN-721) on Yhdysvaltain laivaston Los Angeles -luokan ydinsukellusvene.
Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 5. tammikuuta 1983. Se laskettiin vesille 13. lokakuuta 1984 kumminaan apulaislaivastoministeri Melvin R. Paisleyn puoliso Vicky Ann Paisley ja liitettiin laivastoon 27. syyskuuta 1986 ensimmäisenä päällikkönään Robert Avery.
Palvelus

Alus on palveluksessa, kotisatamanaan Pearl Harborin laivastotukikohta Havaijlla.
Aiheesta muualla

Kuvia tai muita tiedostoja aiheesta USS Chicago (SSN-721) Wikimedia Commonsissa
Valtteri Viirret

| Valtteri Viirret> Henkilötiedot |
| --- | --- |
Syntynyt: 11. elokuuta 2003 (ikä 21) Ylivieska, Suomi
Kansalaisuus:   Suomi
Jääkiekkoilija
Lempinimi:  Valle
Pelipaikka:  puolustaja
Maila:  vasen
Pituus:  173 cm
Paino:  85 kg
Seura
Seura:  IPK
Sarja:  Mestis
Pelinumero:  49
Pelaajaura
Pääsarjaura:  2022–
Aik. seurat:  Ässät (SML) Ketterä (Mestis)
Valtteri Viirret (s. 11. elokuuta 2003 Ylivieska) on suomalainen jääkiekkopuolustaja, joka pelaa Mestis-joukkue IPK:ssa.
Ura > Seuraura

Viirret on Ylivieskan Jääkarhujen kasvatti. Kaudeksi 2019–2020 hän siirtyi yhdessä Hämeenahon veljesten Veikan ja Lennin kanssa YJK:sta try out -sopimuksen kautta Porin Ässiin. Viirret oli seuran B2-nuorten tehokkain puolustaja tehoilla 10+11=21. Kaudella 2020–2021 hän voitti tehoilla 10+19=29 koko B-nuorten SM-sarjan puolustajien piste- ja syöttöpörssin. Viirret valittiin kauden päätteeksi sarjan toiseen tähdistökentälliseen.
Kaudella 2021–2022 Viirret oli tehoilla 4+20=24 Ässien U20-joukkueen tehokkain puolustaja Verneri Hellmanin kanssa. Hän debytoi kauden aikana myös miesten peleissä, kun tammikuussa 2022 Ässät lainasi Viirretin ja kuusi muuta pelaajaa toistaiseksi voimassa olevilla sopimuksilla Mestis-joukkue Kokkolan Hermekseen hakemaan pelituntumaa, kun Ässien U20-joukkueen pelit olivat tauolla koronavirusrajoitusten vuoksi. Viirret pelasi siellä kolme runkosarjaottelua tehden kaksi syöttöpistettä. Huhtikuussa 2022 Viirret teki Ässien kanssa kolmivuotisen SM-liigasopimuksen.
Viirret teki liigadebyyttinsä kauden 2022–2023 kolmannella kierroksella 17. syyskuuta 2022 JYPiä vastaan. Viirret merkittiin Ässien seitsemänneksi puolustajaksi. Hän sai ottelussa jääaikaa tasan kymmenen minuuttia. 5. marraskuuta 2022 kotiottelussa HIFK:ta vastaan Viirret sai ottelurangaistuksen tapeltuaan Micke-Max Åstenin kanssa. Seuraavassa HIFK:ta vastaan pelatussa kotiottelussa 16. joulukuuta 2022 Viirret teki liigauransa avausmaalin ylivoimalla. Hänet valittiin ottelun ykköstähdeksi. 20. tammikuuta 2023 Viirret teki voittomaalin kotiottelussa Tapparaa vastaan. Kaikkiaan hänen tulokaskautensa toi 39 runkosarjaottelussa 16 tehopistettä. Viirret pelasi myös seuran U20-joukkueessa tehden 17 runkosarjaottelussa kahdeksan maalia ja 19 tehopistettä. Hän oli U20-joukkueen eniten maaleja tehnyt puolustaja.
Lokakuussa 2023 Ässät lainasi Viirretin alustavasti 17. joulukuuta 2023 asti kestävällä sopimuksella Mestis-joukkue Imatran Ketterään, jossa hän pelasi suurimman osan kaudesta 2023–2024 ja lopulta kauden loppuun. Viirret pelasi Mestiksessä 23 runkosarjaottelua tehopistein 2+12=14 ja 12 playoff-ottelua tehopistein 2+5=7. Hän jakoi pudotuspeleissä sarjan puolustajien tehotilaston voiton joukkuetoverinsa Santeri Salmelan kanssa. Kuudennessa finaaliottelussa 18. huhtikuuta 2024 Iisalmen Peli-Karhuja vastaan Viirret teki Ketterän 5–3-voittoon päättyneen ottelun voittomaalin, joka tasoitti ottelusarjan 3–3:een. Hän sai ottelussa myös kakkossyöttöpisteen Jimi Rönkkösen tekemään maaliin. Ketterän kausi päättyi lopulta hopeaan. Viirret pelasi kauden aikana Ässissä SM-liigaa kahdeksan runkosarjaottelua ilman tehopisteitä. Hän pelasi myös 13 ottelua seuran U20-joukkueessa.
Kaudeksi 2024–2025 Viirret siirtyi vuoden mittaisella sopimuksella Mestis-joukkue IPK:hon.
Ura > Maajoukkueura

Viirret on pelannut kolme nuorten maaottelua.
Muuta

Viirret on maininnut jääkiekkoilijoina esikuvikseen Jere Karalahden ja Matt Nickersonin.
Väinö Salminen (kemisti)

Väinö Iisakki Salminen, sukunimi vuoteen 1906 Sundqvist (15. syyskuuta 1888 Leppävirta – 19. tammikuuta 1968 Helsinki) oli suomalainen kemisti ja OTK:n keskuslaboratorion johtaja.
Salmisen vanhemmat olivat konemestari Isak Wilhelm Sundqvist ja Maria Kristina Ikonen. Hän pääsi ylioppilaaksi 1908 ja valmistui filosofian kandidaatiksi 1913. Salminen teki opinto- ja kokousmatkoja Keski-Eurooppaan ja Skandinavian maihin.
Salminen oli kemistinä SOK:n laboratoriossa 1917–1923 ja OTK:n laboratoriossa 1923–1927. OTK:n keskuslaboratorion johtajana Salminen oli vuodesta 1927 alkaen.
Salminen oli Suomalaisten Kemistien Seuran puheenjohtaja 1936–1937, Elintarviketutkijain seuran hallituksen jäsen vuodesta 1948  sekä Nordisk metodikkommitté för livsmedelin Suomen jaoston sihteeri 1947–1949 ja puheenjohtaja vuodesta 1950 alkaen.
Salminen oli tavarakemian tuntija, ja hän oli alan asiantuntijana Tietosanakirjaa ja Tavarasanakirjaa laadittaessa. Hän kirjoitti myös aikakaus- ja sanomalehtiin ja oli mukana toimihenkilönä eräissä tieteellisissä ja teknillisissä seuroissa.
USS Chicago (1885)

| USS Chicago |
| --- | --- |


Aluksen vaiheet
Rakentaja:  John Roach and Sons, Chester
Kölinlasku:  29. joulukuuta 1883
Laskettu vesille:  5. joulukuuta 1885
Palveluskäyttöön:  17. huhtikuuta 1889
Poistui palveluskäytöstä:  30. syyskuuta 1923
Loppuvaihe:  myyty 1936
Tekniset tiedot
Uppouma:  4 600 t
Pituus:  104,29 m (kokonaispituus)
Leveys:  14,71 m
Syväys:  5,8 m
Koneteho:  5 084 ihp
Nopeus:  14 solmua
Miehistöä:  401
Aseistus
Aseistus:  4 × 8"/30 Mark 2 -tykkiä 8 × 6"/30 Mark 2 -tykkiä 2 × 5"/31 Mark 1 -tykkiä 2 × 6 naulan tykkiä 4 × 3 naulan tykkiä 2 × 1 naulan tykkiä 2 × .45" Gatling-konekivääriä
USS Chicago (runkonumerot CA_14, CL-14 ja IX-5) oli Yhdysvaltain laivaston vuonna 1885 vesille laskettu panssarikansiristeilijä.
Valmistus

Alus tilattiin 3. maaliskuuta 1883 osana niin kutsuttuja ABCD-aluksia John Roach and Sonsilta Chesteristä, missä köli laskettiin 29. joulukuuta 1883. Alus laskettiin vesille 5. joulukuuta 1885 kumminaan Edith Cleborne ja otettiin palvelukseen 17. huhtikuuta 1889 päällikkönään Henry Bellows Robeson.
Palvelus

Alus lähti 7. joulukuuta 1889 Bostonista Lissaboniin, jonne se saapui 21. joulukuuta. Alus oli laivueen (engl. Evolution Squadron) lippulaivana Euroopassa ja Välimerellä, kunnes se lähti 31. toukokuuta 1890 Funchaliin. Alus jatkoi matkaansa edelleen Brasiliaan ja Länsi-Intian kautta New Yorkiin, jonne se saapui 29. heinäkuuta.
Alus luokiteltiin 17. heinäkuuta 1920 raskaaksi risteilijäksi runkonumerolla CA-14 ja edelleen CL-14:ksi vuonna 1921. Alus poistettiin palveluksesta 30. syyskuuta 1923 Pearl Harborissa, minkä jälkeen se oli majoitusaluksena vuoteen 1935. Alus nimettiin 16. heinäkuuta 1928 Altoniksi runkonumerolla IX-5. Se myytiin 15. toukokuuta 1936 romutettavaksi, mutta matkalla alus haaksirikkoutui hinattaessa sitä Honolulusta San Franciscoon heinäkuussa 1936.
Aiheesta muualla

Kuvia tai muita tiedostoja aiheesta USS Chicago (1885) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: USS Boston | Yhdysvaltain laivaston risteilijäluokat | Seuraaja: USS Newark |
Wallius (yritys)

Wallius on suomalainen hitsauskonemerkki, jota valmistaa Muurlassa toimiva, vuonna 1949 perustettu perheyritys Wallius Hitsauskoneet Oy.
Yritys perustettiin sähköurakoitsijaksi, mutta alkoi pian valmistaa omassa pajassa hitsausmuuntajia. 1960-luvulla sähköurakointi ja hitsauskonevalmistus kehittyivät yhtä nopeasti.
Hankkijan kanssa sovittu yhteistyösopimus nosti Walliuksen valtakunnalliseksi toimijaksi, ja vuodesta 1980 osa yrityksen tuotannosta on mennyt vientiin.
Aiheesta muualla

Yrityksen verkkosivut
Vaasan ruotsalainen baptistiseurakunta

| Vasa baptistförsamling |
| --- | --- |
 Vaasan baptistikirkko osoitteessa Raastuvankatu 44 D.
Suuntautuminen:  Baptismi
Kirkkokunta:  Finlands svenska baptistsamfund
Perustettu:  25. tammikuuta 1881
Pastori:  Liselott Blomberg
Pääkirkko:  Raastuvankatu 44 D 65100 Vaasa
Aiheesta muualla
Sivusto
Infobox OKNimi-testi OK: 
Vaasan ruotsalainen baptistiseurakunta (ruots. Vasa baptistförsamling) on vuonna 1881 perustettu vaasalainen baptistiseurakunta. Ruotsinkielinen baptistiseurakunta on Vaasan vanhin vapaakirkollinen seurakunta. Seurakunnan toimipaikka sijaitsee Vaasan keskustassa Raastuvankadulla. Seurakuntaan kuuluu noin 110 jäsentä. Seurakunnanjohtaja on Liselott Blomberg.
Vaasan ruotsalainen baptistiseurakunta perustettiin 25. tammikuuta 1881 ja siitä tuli yhdessä seuraavana vuonna perustetun Åmossan baptistiseurakunnan kanssa eteläisen Pohjanmaan baptistinen äitikirkko. Vuonna 1883 Vaasassa perustettiin seurakuntien piiriyhdistys, joka jossain määrin rikkoi itsenäisyyden perinnettä.
Baptistikirkko

Seurakunnalla on toimitilat osoitteessa Raastuvankatu 44. Myös samalla tontilla sijaitseva puutalo on seurakunnan omistuksessa. Kirkossa on 300 paikkaa ja katosta riippuu peltiseppä Onni Koskisen valmistama kattokruunu. Kirkon sisutuksen on suunnitellut pietarsaarelainen Roger Wingren. Baptistikirkko on suosittu konserttipaikka ja tilan akustiikkaa on kehuttu.
Historia

Baptismi saapui Vaasaan Pietarsaaren seudulta kotoisin olleiden Hellmannin sisarusten välityksellä. Alba Hellman perusti yhdessä kolmen muun kanssa vuonna 1881 Vaasan baptistiseurakunnan, johon liittyi ensimmäisen toimintavuoden aikana 28 jäsentä. Näin ollen Vaasan baptistiseurakunta on Vaasan vanhin vapaaseurakunta.
Alkuaikoina ehtoolliskysymys jakoi erimielisyyttä seurakunnassa. Aluksi seurakunta kokoontui kodeissa, mutta seurakunnan kasvaessa toiminta siirtyi Ebeneser-kappeliin Rauhankadulle. Kappelin täyttyessä seurakunta aloitti kirkon rakentamisen.
Aluksi Vaasan baptistit pysyttelivät Vaasan kaupunkiseurakunnan jäseninä 1870- ja 1880-luvun ajan. Vuoden 1889 eriuskolaislain voimaantulon jälkeen baptistit liittyivät omiin seurakuntiin: ensin vuosina 1892–1894 erityisesti Åmossan baptistiseurakuntaan ja Vaasan baptistiseurakuntaan, kun seurakunta saatiin rekisteröidyksi 1895.
Seurakunnan rukoushuone rakentui vuonna 1931. Tammikuussa 1931 kirkko vihittiin käyttöön. Talvisodan aikaan baptistikirkon pihaan putosi pommi, joka vahingoitti yhtä kirkon seinää. Pommituksen vuoksi kirkko oli poissa käytössä hetken aikaa.
Vuonna 2015 seurakunta avusti pakolaisia. Seurakunnan pakolaistyöhön on osallistunut vuosina 2015–2021 yli 300 ihmistä. Seurakunnalla on ollut oma maahanmuuttajatyöhön erikoistunut pastori.
Seurakunnan johtajat

Seuraavat henkilöt ovat toimineet seurakunnan johtajina:
1881–1883: Anders Wilhelm Backman
1883–1892: Johan Liljestrand
1892–1898: Israel Stefanus Österman
1898–1909: Johan Liljestrand
1910–1916: Johan Erik Söderman
1916–1921: Erik Jansson
1921–1923. Johannes Söderman
1923–1926: Frithiof Sundell
1927–1928: Alfred Långh
1929–1937: David Edén
1938–1945: Alfons Sundqvist
1947–1952: Alwar Edström
1952–1956: Rafael Edström
1956–1975: Alwar Edström
1975– Hans-Erik Jansson
Veli Lehto

Viljo Lehtinen.
Veli Lehto, oik. Viljo Leopold Lehtinen (1. joulukuuta 1904 Turku – 19. heinäkuuta 1965 Turku) oli suomalainen laulaja. Hän on tunnettu Dallapé-yhtyeestä, jonka laulajana hän oli vuosina 1930–1937.
Lehtinen ryhtyi opiskelemaan laulunopettajaksi Helsingin konservatoriossa 1924. Hän kirjoitti ylioppilaaksi 1927. Lehtinen kirjoittautui Helsingin yliopiston humanistiseen tiedekuntaan 1930. Opiskeluja rahoittaakseen hän ryhtyi 1930-luvun alussa Dallapé-orkesterin levylaulajaksi tehden vuosina 1930–1937 orkesterin kanssa ainakin 126 levytystä, näiden joukossa mm. Toivo Kärjen foxtrot  Sulle anteeks annan (1937, sanoittaja ei tiedossa) .  Seminola-orkesterin solistina syntyi 18 levytystä. Näissä hän lauloi salanimellä Veli Lehto. Omalla nimellään hän esiintyi Ylioppilaskunnan Laulajat -kuorossa. Kuoro teki Amerikan matkan vuodenvaihteessa 1937–1938, jolloin Viljo Lehtinen oli mukana yhtenä sen kolmesta pääsolistista. Paluumatkallaan Lontoossa YL teki levytyksiä His Master’s Voice -merkille. Yhdellä levypuolella on Lehtisen laulama soolo (Ol' kaunis kesäilta). Laulajanuransa jälkeen hän ryhtyi papiksi ja työskenteli muun muassa Turun tuomiokirkkoseurakunnassa.
Turun Tähtituotanto Oy on julkaissut Veli Lehdon koko äänilevytuotannon.
Valikoitu diskografia

Petsamo (1930)
Kivikauden mies (1931)
Keltaiset banaanit (1931)
Pikku paratiisi (1937)
Sulle anteeks' annan (1937)
Aiheesta muualla

Lehdon kaikki levytykset www.fiftyrecords.com
Villeny

| Villeny |
| --- | --- |
 Kunnantalo ja Saint-Martinin kirkko
 Villeny
 Koordinaatit: 47°37′25″N, 1°45′20″E 
Valtio:  Ranska
Alue:  Centre-Val de Loire
Departementti:  Loir-et-Cher
Arrondissementti:  Romorantin-Lanthenay
Pinta-ala:  
 – Kokonaispinta-ala:  34,0 km²
Väkiluku (2021):  487 
 – Väestötiheys:  14 as./km²
Kunnan numero:  41285
 
 Kunnan kotisivut 
Infobox OKVirheellinen NIMI-arvo: 
Villeny on kunta Ranskassa Loir-et-Cherin departementissa Centre-Val de Loiren alueella.  Se sijaitsee noin 33 kilometriä Romorantin-Lanthenayn kaupungista pohjoiseen.
Saint-Martinin kirkko on rakennettu vuosisatojen aikana. Vanhin osa on 1100-luvulla rakennettu laiva. Kirkon apsis on 1500-luvulta, ja torni luultavasti 1600-luvulta. Kirkon sisustus on 1800-luvulta.
Aiheesta muualla

Kuvia tai muita tiedostoja aiheesta Villeny Wikimedia Commonsissa
Villepreux

| Villepreux |
| --- | --- |
 Kaupungintalo
 vaakuna
 Villepreux
 Koordinaatit: 48°49′51″N, 2°00′11″E 
Valtio:  Ranska
Alue:  Île-de-France
Departementti:  Yvelines
Arrondissementti:  Versailles
Pinta-ala:  
 – Kokonaispinta-ala:  10,4 km²
Väkiluku (2019):  11 003 
 – Väestötiheys:  1 058 as./km²
Kunnan numero:  78674
 
 Kunnan kotisivut 
Infobox OKVirheellinen NIMI-arvo: 
Villepreux on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista länteen.
Château de Villepreux
Villepreux on yksi Pariisin seudun vanhimmista kylistä. Ensimmäinen kirjallinen maininta siitä löytyy vuodelta 856. Château de Villepreux on rakennettu vuonna 1598. Sen rakennuttivat veljekset Thomas ja Alexandre Francini, jotka olivat kuninkaiden suihkulähdeinsinöörejä. Vuodesta 1661 lähtien he omistautuivat rakentamaan Versailles’n palatsin vesielementtejä. Versailles’n palatsi sijaitsee vain noin kymmenen kilometrin päässä linnasta. Linna on ollut historiallinen monumentti vuodesta 1970 lähtien.
Aiheesta muualla

Kuvia tai muita tiedostoja aiheesta Villepreux Wikimedia Commonsissa
Wallpaper

Wallpaper (tyyliteltynä Wallpaper*) on brittiläinen matkailuun, designiin, muotiin ja mediaan keskittynyt englanninkielinen aikakauslehti. Lehden perustivat vuonna 1996 Tyler Brûlé ja Alexander Geringer. Vuonna 1997 Brûlé myi lehden Time Warnerille. Vuonna 2006 julkaisun levikki oli 112 871. Sen toimitus sijaitsee Lontoossa. Wallpaper ilmestyy kerran kuukaudessa.
Aiheesta muualla

Wallpaperin kotisivut. (englanniksi)
Valencia BC

| Pamesa Valencia |
| --- | --- |


Liiga:  ACB ULEB Eurocup
Perustettu:  1986
Historia:  1986-
Areena:  Fuente San Luis
Kotipaikka:  Valencia, Valencian itsehallintoalue, Espanja
Värit:                
Presidentti:   Vicente Solà
Päävalmentaja:   Txus Vidorreta
Mestaruudet:   1 Copa del Rey  3 ULEB Eurocup 
Kotisivu:  www.pamesabasket.com
Valencia Bàsquet Club on espanjalainen koripalloseura. Joukkueesta käytettiin aikaisemmin sponsorointisyistä myös nimeä Pamesa Valencia.
Historia

Seura perustettiin vuonna 1986, ja se saavutti verrattain nopeasti menestystä. Joukkue nousi vuonna 1988 ACB:hen. 1996 joukkue nousi uudelleen ja kaksi vuotta myöhemmin seura voitti Espanjan cupin. Joukkue pääsi myös Saporta Cupin finaaleihin, mutta ei onnistunut kuitenkaan voittamaan sitä. Ensimmäinen suuri kansainvälinen saavutus oli ULEB Eurocupin voittaminen ensimmäisenä joukkueena. Kaudella 2003-2004 joukkue pääsi Euroliigassa 16 parhaan joukkoon. Kaudella 2008-2009 joukkue pääsi ULEB Eurocupin puolivälieriin.
Aiheesta muualla

Virallinen kotisivu (Arkistoitu – Internet Archive) (espanjaksi)
Joukkue ACB:n sivuilla (Arkistoitu – Internet Archive) (espanjaksi)
Joukkue ULEB Eurocupin sivuilla (englanniksi)
Euroliiga 2022–2023
Lohkovaihe

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
Untamo Eerola

| Untamo Eerola |
| --- | --- |
 Untamo Eerola vuonna 1994.
Henkilötiedot
Syntynyt: 16. marraskuuta 1941 (ikä 82) Eura
Kansalaisuus:  suomalainen
Ammatti:  televisio-ohjaaja, toimittaja
Siviilisääty:  naimisissa
Puoliso:  Maisa Eerola (v. 1967 lähtien)[lähde? ]
Lapset:  Severi Eerola, Tuomas Eerola[lähde? ]
Muut tiedot
Järjestö:  Yleisradio
Untamo Eerola (s. 16. marraskuuta 1941 Eura) on suomalainen TV-toimittaja ja dokumenttiohjaaja. Vuosina 1968–2004 hän työskenteli Yleisradiossa, jossa hän vastasi Mene ja Tiedä -ohjelman tuotannosta sekä useista, palkituista dokumenteista. Hän voitti vuonna 1989 valtion tiedonjulkistamispalkinnon.
Filmografia > TV makasiiniohjelmat

Mene ja tiedä (1977–1984)
Kansakunnan lisämuisti (8 osaa) (2001–2003)
Filmografia > TV makasiiniohjelmat > Dokumentit

Vasarely – Taiteilija (1985)
Rata (1987)
Verkaranta (1989)
Kekkosentie, päättäjän monumentti (1990)
Teatterimatka (1991)
Molle – ohjaajamuotokuva akateemikko Rauni Mollbergista (1991)
Sotaretki (1992)
Kolme tarinaa Mäntästä (1993)
Evakot (1994)
Mänttä (1995)
Lyhyt muisti (1995)
Tarkastus (1998)
Estelle – unelma paremmasta (1999)
Täältä tullaan etelä. Suuri muutto (2003)
Filmografia > Dramatisoidut dokumentit

Rautainen nuoruus (1989)
Palkinnot

Tampere International Short Film Festival (1990): Kekkosentie, päättäjän monumentti (1990)
Rautainen nuoruus (Valtion tiedonjulkistamispalkinto v. 1989)
Aiheesta muualla

Untamo Eerola Elonetissä.
Untamo Eerola Internet Movie Database (IMDb) -tietokannassa.
Estelle – Unelma paremmasta YLE Elävä Arkistossa.
Rautainen nuoruus osat 1, 2, 3 ja 4 YouTube-palvelussa
Xiamen Air

| XiamenAir |
| --- | --- |
 IATA: MF  –  ICAO: CXA 
Kutsukoodi:  XIAMEN AIR
Perustettu:  25. heinäkuuta 1984
Laivaston koko:  141
Kohteiden määrä:  70
Solmukohdat:  Xiamen Gaoqin kansainvälinen lentoasema
Emoyhtiö:  China Southern Airlines (51 %)
Kotipaikka:   Xiamen, Kiina
Kanta-asiakasohjelma:  Egret Card
Allianssi:  SkyTeam
Yhtiön sivut:  www.xiamenair.com
XiamenAirin Boeing 757
XiamenAir (aiemmin Xiamen Airlines, kiin. 厦门航空, Xiàmén Hángkōng) on Kiinan ensimmäinen yksityisesti johdettu lentoyhtiö. Se on perustettu 25. heinäkuuta 1984 ja sen kotikenttänä toimii Xiamen Gaoqin kansainvälinen lentoasema.
Laivasto

Heinäkuussa 2016:
17 Boeing 737-700
114 Boeing 737-800 (34 tilauksessa)
Boeing 737 MAX 8 (30 tilauksessa)
6 Boeing 757-200
6 Boeing 787-8
Boeing 787-8 (4 tilauksessa)
Comac ARJ21-700 (6 tilauksessa)
XiamenAirin Boeing 787
William Dickey

| Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Maa:   Yhdysvallat> Miesten uimahypyt. |
| --- | --- | --- | --- |
|  Kultaa | St. Louis 1904 | Pituussukellus |  |
William Paul Dickey (13. lokakuuta 1883 – 17. helmikuuta 1950) oli yhdysvaltalainen uimahyppääjä ja olympiavoittaja. Hänen seuransa oli newyorkilainen NYAC. Dickey voitti kultaa St. Louisin olympialaisissa 1904 pituussukelluksessa tuloksellaan 19,05 metriä.
William Dermott Molloy McDermott

William Dermott Molloy McDermott (10. toukokuuta 1930 Dublin – 19. elokuuta 2013) oli irlantilaissyntyinen roomalaiskatolinen piispa. Hänet vihittiin papiksi Alabamassa 5. kesäkuuta 1955 ja nimitettiin Huancavélican hiippakunnan vihkipiispaksi Peruun sekä Thucca in Mauretanian titulaaripiispaksi 19. toukokuuta 1976. Piispaksi vihkiminen seurasi 4. heinäkuuta. Pääkonsekraattorina toimi Enrique Pélach y Feliú, jota avustivat Alcides Mendoza Castro ja Florencio Coronado Romani.
14. tammikuuta 1982 Molloy McDermott sai nimityksen Huancavélican piispaksi, jona hän toimi, kunnes jäi eläkkeelle 18. kesäkuuta 2005.
Zeng Jinyan

Zeng Jinyan
Zeng Jinyan (kiin. 曾金燕; s. 9. lokakuuta 1983) on kiinalainen kansalaisaktivisti. Hän on naimisissa ympäristö-, AIDS- ja ihmisoikeusaktivisti  Hu Jian kanssa. Heillä on tytär.
Time-lehti valitsi Zeng Jinyanin vuonna 2007 maailman 100 vaikutusvaltaisimman henkilön joukkoon hänen kriittisten Internet-kirjoitusten vuoksi.
Veli Liikanen

| Veli Liikanen |
| --- | --- |
 Liikanen vihreiden puoluekokouksessa kesäkuussa 2023.
Henkilötiedot
Syntynyt: 1979 (ikä 44–45)
Poliitikko
Puolue:  Vihreät
Asema:  kaupunginvaltuutettu (2012–) aluevaltuutettu (2022–) puoluesihteeri (2019–2023)
Vaalipiiri:  Kaakkois-Suomen vaalipiiri
Kotipaikka:  Mikkeli
Aiheesta muualla
Virallinen sivu
Veli Ilmari Liikanen (s. 1979) on suomalainen nuorisotutkija ja entinen vihreiden puoluesihteeri (2019–2023). Hän on Mikkelin kaupunginvaltuutettu (2012–), Etelä-Savon aluevaltuutettu ja Etelä-Savon maakuntavaltuuston varajäsen. Lisäksi hän on toiminut Mikkelin kaupunkiympäristölautakunnan puheenjohtajana sekä Etelä-Savon maakuntahallituksen jäsenenä.
Koulutus ja työura

Liikanen kirjoitti ylioppilaaksi Mikkelin yhteiskoulun lukiosta 1998. Hän valmistui filosofian maisteriksi Jyväskylän yliopistosta (pääaine ekologia ja ympäristönhoito) 2008. Hän on työskennellyt tutkijana Kaakkois-Suomen ammattikorkeakoulussa, nuorisoalan tutkimus- ja kehittämiskeskus Juveniassa.